SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Mgr. Marta Dušková, Oddelenie pre hodnotenie publikačnej činnosti, CVTI SR
- jazyky: angličtina aktívne, nemčina aktívne

2.  Zahraničná pracovná cesta:
Nemecko – Berlín, Lipsko, 11.9-16.9.2016
Študijný pobyt v knižniciach v Berlíne a Lipsku
Spôsob financovania: hradené cez Goethe inštitút Bratislava a Berlín
3.  Rámcový program pobytu:
11.9.2016 odlet z Bratislavy do Berlína, príchod do hotela
12. – 15.9.2016 odborný program v knižniciach v Berlíne a Lipsku
16.9.2016 odlet z Berlína, príchod do Bratislavy

4.  Stručný priebeh rokovaní, resp.  študijného pobytu:
12.9.2016 (Berlín) Deutscher Bibliotheksverband e.V. – informácie a diskusia o štruktúre knižníc v Nemecku, v jednotlivých spolkových republikách Nemecka, poslanie a charakter knižníc rôznych typov, štatistické údaje o nemeckých knižniciach, pôsobenie spolku knižníc v Nemecku – história, štruktúra, úlohy, ciele, poslanie, aktivity, štatistické ukazovatele.
12.9.2016 (Berlín) Staatsbibliothek zu Berlin – prehliadka priestorov knižnice, ukážka služieb pre používateľov, informácie o úlohách a strategických plánoch štátnej knižnice spolkovej republiky Berlín, predstavenie Oddelenia pre východnú Európu, vrátane exkurzie.
13.9.2016 (Berlín) Humboldt-Universität zu Berlin, Institut für Bibliotheks- und Informationswissenschaft Lehrstuhl für Digitale Bibliotheken – rozvoj a hodnodenie digitálnych knižníc v súčasnosti, stručný prehľad historických faktov o digitálnych knižniciach vo svete, prístupy k hodnotenie digitálnych knižníc.
13.9.2016 (Berlín) Jacob-und-Wilhelm-Grimm-Zentrum – prehliadka knižnice, diskusia na tému knižníc ako sociálneho priestoru ľudí s dôrazom na informácie, vedomosti a sociálny rozmer.
14.9.2016 (Lipsko) Deutsche Nationalbibliothek Leibzig – prehliadka národnej knižnice v Lipsku, diskusia o úlohách národnej knižnice s dôrazom na formálne a vecné spracovanie dokumentov v súlade s medzinárodnými štandardmi.
14.9.2016 (Lipsko) Deutches Buch- und Schriftmuseum der Deutschen Nationalbibliothek – prehliadka výstavy Zeichen – Bücher – Netze: Von der Keilschrift zum Binärcode, diskusia k výstave.
14.9.2016 (Lipsko) Leipziger Stadtbibliothek – diskusia na tému knižnica ako miesto stretávania sa a učenia, ponuka služieb a podujatí pre rozvoj čítania, prehliadka mestskej knižnice.
15.9.2016 (Berlín) Stadtbibliothek Berlin-Lichtenberg, Anton-Saefkow-Bibliothek – prehliadka knižnice a diskusia na tému verejná knižnica ako pomocník integrácie prisťahovalcov a zbližovanie občanov
15.9.2016 (Berlín) Zentral- und Landesbibliothek Berlin – prehliadka knižnice a diskusia na tému umiestnenie knižnice v rámci  celkového profilu mesta a knižničnej siete a profilácie, zriaďovanie a využívanie tematických miestností, výpožičky elektronických zdrojov.

5.  Odporúčané závery:
Rozvoj spolupráce s nemeckými knižnicami v oblasti akvizície knižničného fondu a to najmä formou medzinárodnej výmeny publikácií, rovnako aj v oblasti vzájomného vzdelávania a rozvoja knihovníctva prostredníctvom spoločných odborných stretnutí, konferencií a iných typov podujatí s cieľom poukázania na dobré príklady z knižničnej praxe. 

6.   Prehľad prinesenej dokumentácie a miesto jej uloženia
Brožúry, letáky, informačné listy z knižníc, k dispozícii u účastníka ZPC.

7.   Osobitne vyhodnotený očakávaný prínos ZPC
- nadviazanie osobných kontaktov s účastníkmi pracovnej cesty zo slovenských knižníc
- nadviazanie osobných kontaktov s hostiteľmi nemeckých knižníc v Berlíne a Lipsku
- možnosti rozvoja medzinárodnej spolupráce v oblasti knihovníctva

8.    Spôsob zverejnenia výsledkov ZPC, prenos získaných informácií
Správa ZPC zverejnená na webovej stránke MŠVVaŠ SR.

Súhlasím so zverejnením správy na internete

Správu vypracoval: Mgr. Marta Dušková		                  ......................................
Dátum: 21.9.2016
								
Správu schválil:  prof. RNDr. Ján TURŇA, CSc., generálny riaditeľ    v.r.